Kraljevina Italija (1805–1814)
<s>Napoleonska Kraljevina Italija (talijanski: Regno d'Italia) bila je država u Personalnoj uniji sa Prvim Francuskim Carstvom preko svog kralja i zajedničkog cara Napoleona, koja je egzistirala od 1805. do 1814.</s>

<s>Historija</s>

<s>Ubrzo nakon što je Napoleon proglašen carem 1804., Talijanska Republika proglašena je kraljevinom - 17. marta 1805.</s>

<s>Napoleon je kao talijanski kralj - Napoleon I, postavio svog posinka, Eugèna de Beauharnaisa, za vicekralja, a Antonia Aldinija za državnog sekretara prisilivši dotadašnjeg Francesca Melziija d'Erila da podnese ostavku.</s><s>Iako je autonomija te kraljevine bila limitirana velikim Napoleonovim prerogativima, kompenzacija je bio stalni rast teritorija nakon Napoleonovih pobjeda.</s><s>Nakon Bratislavskog mira (26. novembar 1805.) Kraljevstvo je anektiralo Veneciju, a na bazi dodatka ugovoru i Dalmaciju i Istru.</s>

<s>Te dvije provincije su nakon Mira u Schönbrunnu (14. oktobar 1809.) spojene sa Trstom i Dubrovačkom Republikom i drugim područjima koje je prepustila Habsburška Austrija u Ilirske pokrajine.</s><s>Regija Marke je postala dio Talijanskog kraljevstva u aprilu 1808.</s><s>Prvo Francusko Carstvo je 4. juna 1805. direktno anektiralo Liguriju, kao i Veliko Toskansko Vojvodstvo u martu 1808.</s><s>Napoleon je 1809. dokinuo državnost papa i anektirao Rim i ostatak Papinske Države direktno pod Francusko Carstvo.</s>

<s>Papa Pio VII ga je zbog tog ekskomunicirao, pa ga je on za osvetu zatvorio i držao u zarobljeništvu, prvo u Francuskoj, a kasnije u ligurskoj Savoni.</s>

<s>Kao francuski car i talijanski kralj, Napoleon je direktno kontrolirao čitavu Sjevernu i Centralnu Italiju.</s><s>Za njegove vladavine pokrenute su duboke reforme.</s><s>Novi talijanski pravni kodeks bio je doslovna kopija njegovog Code civila, po kom su svi građani imali jednak pravni tretman, bez obzira da dotadašnju tradiciju.</s>

<s>Imovina koja se dotad smatrala neprikosnovenom, kao brojni crkveni feudi (naročito oni crkvenih redova) je konfiscirana i prodana.</s><s>Ukinuta su i sva preostala feudalna prava i jurisdikcije, izgrađene su i poboljšane brojne ceste, unapređeno obrazovanje.</s><s>Istina uz veće poreze, ali je tona dulje staze trebalo ubrzati progres te kraljevine.</s>

<s>Paradoksalno je da je Kontinentalna blokada evropskog kontinenta za britansku robu, proglašena 21. novembra 1806., koju su brojni talijanski šverceri uveliko kršili, ipak pomogla razvoju industrije te kraljevine.</s><s>Nedostatak roba iz Velike Britanije morao se nadomjestiti vlastitom proizvodnjom.</s>

<s>Napoleonova dominacija nad apeninskim državama završila je njegovim padom.</s>

<s>Izvori</s>

<s>Vanjske veze 
 Italy under Napoleon</s>

<s>Historija Italije
Napoleonski ratovi
Bivše monarhije
Bivše države u Evropi</s>

